hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
Az EU Bizottság felülvizsgálja a biztosok magatartási kódexét – CCO Magazin
Az EU Bizottság a tegnapi napon megtartott heti ülésén úgy határozott, hogy felülvizsgálja a biztosok számára kidolgozott magatartási kódexét. A változtatások célja az etikai keret továbbfejlesztése egyes korábbi rendelkezések megerősítése és egyértelműbbé tétele révén.
Barroso elnök 2009 szeptemberében a következő Bizottság számára készített politikai iránymutatásában bejelentette a biztosok magatartási kódexének felülvizsgálatára vonatkozó szándékát abban a reményben, hogy „ez a kódex olyan referenciadokumentum lesz, amely a többi uniós intézményt is inspirálja majd”.
Már a jelenlegi magatartási kódex is az egyik legszigorúbb a közfeladatot ellátó személyek tekintetében alkalmazott hasonló dokumentumok közül.
A magatartási kódex mostani felülvizsgálatát számos tanulmány előzte meg, amelyet a közelmúltban az Európai Bizottság és az Európai Parlament, valamint az OECD végzett (Közfeladat ellátását követően folytatott tevékenység – Bevált gyakorlatok az összeférhetetlenség megelőzésére, 2010)
E tanulmányok további hasznos ajánlásokat fogalmaztak meg a bizottsági magatartási kódex átfogó jellegének és hatékonyságának javítása érdekében, amelyeket különösen a következő változások tükröznek:
Átláthatóbb szabályok a politikai tevékenységekre vonatkozóan, ideértve a biztosok választási kampányokban történő részvételét is;
Szigorúbb szabályok a biztosi testületből való kiválás utáni tevékenységet illetően, ideértve az ad hoc etikai bizottság értékelésére vonatkozó irányadó kritériumokat és a hivatali idő lejárta utáni tevékenység bejelentési kötelezettségének 12 hónapról 18 hónapra történő felemelését;
Az érdekeltségi nyilatkozatok éves felülvizsgálata;
Olyan átlátható eljárás bevezetése, melynek révén a megbízatás alatti összeférhetetlenség minden veszélye kiküszöbölhető;
Egyértelműbb szabályok az ajándékok és a vendéglátás tekintetében;
A házastársak, élettársak és közvetlen családtagok kizárása a bizottsági tagok kabinetjeiből;
Az ad hoc etikai bizottság hatáskörének növelése.
A biztosok magatartási kódexe teljes mértékben tiszteletben tartja az Európai Unióról szóló szerződés 17. cikkét és az Európai Unió működéséről szóló szerződés 245. cikkét. Operatív dimenzióba helyezi a Bizottság tagjaira nézve kötelező függetlenséget és feddhetetlenséget, amelyekről az említett cikkek általánosságban rendelkeznek.
Az Európai Parlament és a Bizottság kapcsolatairól szóló keretmegállapodással összhangban a Bizottság felkérte az Európai Parlamentet, hogy tegye meg észrevételeit a javasolt változtatásokkal kapcsolatban. A mai napon elfogadott magatartási kódex tekintetbe veszi az Európai Parlament véleményét.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin